Source: http://docplayer.fi/49453969-Savupiipun-lapivientieristeen-orgaanisen-aineen-palamisen-vaikutus-savupiipun-lapiviennin-paloturvallisuuteen.html
Timestamp: 2018-06-22 07:56:36+00:00
Document Index: 19299618

Matched Legal Cases: ['kko ', 'kko ', 'kko ', 'kko ', 'kko ', 'kko ']

SAVUPIIPUN LÄPIVIENTIERISTEEN ORGAANISEN AINEEN PALAMISEN VAIKUTUS SAVUPIIPUN LÄPIVIENNIN PALOTURVALLISUUTEEN - PDF
SAVUPIIPUN LÄPIVIENTIERISTEEN ORGAANISEN AINEEN PALAMISEN VAIKUTUS SAVUPIIPUN LÄPIVIENNIN PALOTURVALLISUUTEEN
Download "SAVUPIIPUN LÄPIVIENTIERISTEEN ORGAANISEN AINEEN PALAMISEN VAIKUTUS SAVUPIIPUN LÄPIVIENNIN PALOTURVALLISUUTEEN"
1 TAMPEREEN TEKNILLINEN YLIOPISTO PALOLABORATORIO TUTKIMUSSELOSTUS NRO PALO 2466/2016 SAVUPIIPUN LÄPIVIENTIERISTEEN ORGAANISEN AINEEN PALAMISEN VAIKUTUS SAVUPIIPUN LÄPIVIENNIN PALOTURVALLISUUTEEN Tampere 2016
2 1 /(52) 52 sivua Tilaaja Jyrki Kauppinen / Ympäristöministeriö Aleksanterinkatu Valtioneuvosto Viite Tilaus / Jyrki Kauppinen Tilauspäivä Tehtävä Savupiipun läpivientieristeenä käytettävän kivivillan orgaanisen aineen palamisen aiheuttaman lämmöntuoton vaikutus savupiipun paloturvallisuuteen Tutkijat Perttu Leppänen, dipl.ins. Mikko Malaska, TkT Tampereen teknillinen yliopisto Rakennustekniikan laitos PL Tampere Puhelin (03) Tutkimuksen jakelu Ympäristöministeriö TTY / Rakennustekniikan laitos / n arkisto
3 2 /(52) Savupiipun läpivientieristeen orgaanisen aineen palamisen vaikutus paloturvallisuuteen SISÄLLYSLUETTELO 1 Johdanto Läpivientieristeiden vaikutus paloturvallisuuteen Läpivientieristeen orgaanisen aineen palamisen vaikutukset Lämmöneristetuotteiden standardit Aikaisemmat tutkimukset orgaanisen aineen palamisesta Kokellinen tutkimus Eristeiden orgaanisen aineen pitoisuudet ja orgaanisen aineen määrät Kokeet orgaanisen aineen palamisesta syntyvän lisälämmön määrittämiseksi Kokeiden tulokset Tulokset koekappaleiden sisältämästä orgaanisen aineen määrästä Tulokset orgaanisen aineen palamisesta syntyvästä lämmöntuotosta Paloturvallinen lisälämmön taso Sallitut lämpötilat savupiipun läpiviennissä Esitys lisälämmön sallitun tason määrittämiseksi Esitys sallitun orgaanisen aineen määrän määrittämiseksi A1-luokan eristeiden ominaisuuksien EN-standardien mukainen testaus Valmistajilta saadut tiedot koekappaleiden ominaisuuksista Standardien EN ISO 1182 ja EN ISO 1716 testien arviointi Standardin pren mukainen testi Standardin EN mukainen testi Yhteenveto Lähteet Liite 1: Lämmöntuottokokeiden lämpötilakuvaajat Liite 2: Ensimmäisen ja toisen lämmityskerran lämpötilat 40 mm etäisyydellä uunista... 41
4 3 /(52) Savupiipun läpivientieristeen orgaanisen aineen palamisen vaikutus paloturvallisuuteen 1 JOHDANTO Tampereen teknillisen yliopiston Rakennustekniikan laitoksella (TTY) on tutkittu metallisten savupiippujen paloturvallisuutta. Tutkimuksilla on pyritty selvittämään väli- ja yläpohjarakenteissa savupiipun läpivientien ympärillä vallitsevia lämpötiloja sekä analysoimaan voivatko ympäröivät rakenteet syttyä näiden korkeampien lämpötilojen vaikutuksesta. Metallisavupiippujen testistandardin EN 1859 [1] mukaisessa käyttölämpötilakokeessa läpivientiä ympäröivissä rakenteissa vallitseva lämpötila ei saa ylittää kokeen aikana arvoa 85 C. Standardin mukaisessa nokipalokokeessa sallitaan korkeampi lämpötila 100 C, mutta lämpötilarasituksen kesto on lyhyempi (30 min). Standardin mukaisessa testauksessa eristetyn välipohjarakenteen paksuus on vakio 200 mm. TTY:n tutkimuksissa on todettu, että suuremmat eristepaksuudet nostavat läpivientiä ympäröivien rakenteiden lämpötilaa sekä siirtävät lämpöä syvemmälle rakenteeseen. Savupiippujen testistandardia EN [2] päivitetään parasta aikaa, jotta se pystyisi jatkossa ottamaan huomioon myös paksumpien eristekerrosten vaikutukset ympäröivien rakenteiden lämpötiloihin. TTY:n tutkimuksissa on tullut myös ilmi, että savupiippua ympäröivissä paloja lämmöneristeissä käytetyt orgaaniset aineet nostavat palaessaan rakenteiden lämpötiloja. Vaikka eristemateriaali on luokiteltu palamattomaksi materiaaliksi, palaa siinä oleva orgaaninen aine, kun eristeen lämpötila on välillä 200 C 500 C. Kivivilloissa käytetään aina sideainetta, joka on orgaanista aineita. Tämän lisäksi voidaan käyttää muitakin orgaanisia aineita, joiden funktio voi olla esimerkiksi pölyn sitominen. Palamisesta syntyvän lisälämmön määrä riippuu orgaanisen aineen määrästä sekä eristeen maksimilämpötilasta. Nykyiset testistandardit eivät ota riittävästi huomioon orgaanisen aineen palamisen vaikutuksia. Orgaanisen aineen palamisen aiheuttaman lämmöntuoton vaikutuksista ympäröivien rakenteiden lämpötiloihin ja paloturvallisuuteen ei ole tutkittua tietoa. TTY:n aikaisemmissa tutkimuksissa [3, 4] on todettu, että savupiippujen läpivientieristeinä käytettävässä kivivillassa voi tapahtua orgaanisen aineen kytevää palamista, mikä voi vaikuttaa merkittävästi savupiipun läpiviennin lämpötiloihin sekä ympäröivien rakenteiden paloriskiin. Tämän tutkimuksen tavoitteena oli selvittää, miten orgaanisen aineen palamisesta vapautuvan lisälämmön vaikutukset voidaan ottaa huomioon metallisten savupiippujen läpivientien suunnittelussa sekä arvioida, tuleeko läpiviennin eristeiden orgaanisen aineen määrälle asettaa määrällisiä rajoituksia lämmöntuoton ja paloriskin pienentämiseksi. Tutkimus koostuu kirjallisuusselvityksestä ja laboratoriokokeista. 2 LÄPIVIENTIERISTEIDEN VAIKUTUS PALOTURVALLISUUTEEN Lämmöneristysmateriaalien ja tuotteiden keskeisimmät perusominaisuudet (essential characteristics) ja niiden testaustavat on määritelty ENstandardeissa. Standardeissa ei kuitenkaan anneta raja- tai suositusarvoja
5 4 /(52) paloturvalliselle orgaanisen aineen määrälle. Perusominaisuuksiin kuuluu reaction to fire, jolle on annettu eurooppalainen luokitus. Luokituksen arvo saadaan joko testaamalla tai komission CWFT päätöksellä. Kirjallisuusselvityksessä käytiin läpi lämmöneristemateriaaleja ja tuotteita koskevat ENstandardit sekä standardeissa eristeille esitetyt keskeisimmät ilmoitettavat ominaisuudet ja testaustavat. Lisäksi selvitettiin mineraalivillan orgaanisen aineen palamisesta olevat aikaisemmat tutkimukset. 2.1 Läpivientieristeen orgaanisen aineen palamisen vaikutukset Aikaisempi tutkimus on osoittanut, että eristeissä käytetty orgaaninen aine palaa ºC lämpötilassa. Tämä palaminen tuottaa läpivientirakenteeseen lisälämpöä, joka nostaa sekä läpivientieristeen että sitä ympäröivien väli- ja yläpohjarakenteiden lämpötiloja. Metallisavupiiput ja niiden eristeet suunnitellaan standardin EN [5] mukaisesti niin, että suojaetäisyyden päässä savupiipun ulkopinnasta läpivientiä ympäröivien rakenteiden lämpötila ei ylitä arvoa 85 ºC. Suojaetäisyyden sisäpuolella eristeen lämpötilat voivat nousta tasolle, jossa orgaaninen aine palaa. Tämä nostaa myös ympäröivien rakenteiden lämpötilaa suojaetäisyyden ulkopuolella. Kuvassa 1 on esitetty savupiippukokeessa läpivientieristeestä mitattuja lämpötiloja. Kokeen 1 käyrä sisältää orgaanisen aineen palamisesta syntyvän lisälämmön. Savupiippukoe on tämän jälkeen toistettu samalla rakenteella ja tulokseksi on saatu Kokeen 2 käyrän mukainen lämpötilakehitys. Eristeen orgaaninen aine on palanut Kokeessa 1 ja tässä toisessa kokeessa ei enää havaita siitä aiheutuvaa lisälämpöä. Kahden käyrän erotus voidaan tulkita orgaanisen aineen palamisesta johtuvaksi lisälämmöksi. Myöhemmin tässä tutkimuksessa orgaanisen aineen palamisen aiheuttamana lisälämpönä on käytetty Kokeiden 1 ja 2 maksimiarvojen erotusta.
6 5 /(52) Kuva 1. Läpivientirakenteen sisältä mitatut lämpötilat. Koe 1 kuvaa lämpötilan kehitystä, jossa on mukana orgaanisen aineen palamisen aiheuttama lämmöntuotto. Koe 2 edustaa tapausta, jossa eristeessä ei ole orgaanista ainetta. 2.2 Lämmöneristetuotteiden standardit Rakentamiseen käytettäville tehdasvalmisteisille mineraalivilloille on olemassa oma harmonisoitu tuotestandardi EN [6], joka määrittelee rakennusten lämmöneristämiseen käytetyille mineraalivillatuotteille asetetut tekniset vaatimukset. Tuotteet voivat olla valmistettu rullina, mattoina tai levyinä. Standardin mukaan eristetuotteen palokäyttäytyminen on luokiteltava standardin EN [7] mukaisesti. Kivivillan paloluokka voidaan määrittää testaamalla tai ilman testausta. Paloluokkaan A1 tai A2 kuuluville eristeille testaus tehdään kahden standardin mukaan. Standardin EN ISO 1182 [8] mukaan määritetään eristeen palamattomuus ja standardin EN ISO 1716 [9] mukaan tehdään lämpöarvon määritys. Pinnoitetuille tuotteille käytetään lisäksi standardin EN [10] mukaista menetelmää. Standardin EN ISO 1182 [8] mukaan testattaessa koekappaleesta mitatun lämpötilan muutoksen eli korkeimman mitatun lämpötilan ja tasaantuneen lämpötilan erotus saa olla korkeintaan 30 C. Lisäksi koekappaleen massan muutos saa olla korkeintaan 50 % eikä liekehdintää saa esiintyä. Standardin EN ISO 1716 [9] mukaan tuotteen ylempi lämpöarvo (PCS) tulee olla korkeintaan 2,0 MJ/kg. Kuitenkaan kaikkia erilaisia tuotteita ei kuitenkaan tarvitse testata. Riittää, että testataan tuotantolinjan haastavin tuote eli tuote, joka sisältää eniten orgaanista ainetta. Teollisuudessa käytettäville lämmöneristeille on oma tuotestandardi EN [11]. Myös tässä standardissa viitataan luokitusstandardiin EN
7 6 /(52) [7] ja sitä kautta testistandardeihin EN ISO 1182 [8] ja EN ISO 1716 [9] sekä tarvittaessa standardiin EN [10]. Kivivilla voidaan ilmoittaa kuuluvan korkeimpaan Euroluokkaan A1 (palamaton) ilman testausta. Komission päätöksessä 96/603/EY ( ), jota on muutettu komission päätöksillä 2000/605/EY ( ) ja 2003/424/EY ( ), on luettelo tuotteista, joiden katsotaan kuuluvan Euroluokkaan A1 ilman testausta. Tällöin materiaali ei saa sisältää yli 1,0 paino- tai tilavuusprosenttia (sen mukaan, kumpi on alempi) homogeenisesti jakautunutta orgaanista materiaalia. Kivivilloilla tämä osoitetaan standardin EN [12] mukaisesti testaamalla, että tuotteet sisältävät orgaanisia aineita korkeintaan 1,0 painoprosenttia. Standardissa EN [6] on maininta, että standardia tullaan päivittämään, kun uusi jatkuvan kytevän palon testimenetelmä on saatavilla. Jatkuvan kytevän palon testaamiseen kehitetty menetelmä on julkaistu toukokuussa 2016 ja se on esitetty standardissa EN [13]. Standardissa EN [12] esitetään menetelmä mineraalivillan orgaanisen aineen pitoisuuden määrittämiseen. Menetelmässä kuivatut ja punnitut koekappaleet lämmitetään 500 C:n lämpötilaan, minkä jälkeen palaneen orgaanisen aineen määrä ja eristeen orgaanisen aineen pitoisuus voidaan määrittää uuden punnituksen avulla. Tätä kutsutaan hehkutushäviöksi (Loss on ignition), josta käytetään lyhennettä LOI-arvo. LOI-arvo ilmoittaa palaneen orgaanisen aineen massan pitoisuuden prosentteina suhteessa koekappaleen alkuperäiseen massaan. 2.3 Aikaisemmat tutkimukset orgaanisen aineen palamisesta 3 KOKELLINEN TUTKIMUS Standardissa EN [13] esitetty jatkuvan kytevän palon testausmenetelmä perustuu Institut für Brandtechnologie GmbH kokeelliseen tutkimukseen [14]. Tutkimuksessa kehitettiin testausmenetelmä, jolla materiaalin kytevää palamista olisi mahdollista analysoida ja arvioida. Ratkaisua on haettu standardin EN [10] koemenetelmää kehittämällä. Tutkimuksessa testattiin kolmea erilaista kivivillaa. Kivivillojen sideainepitoisuudet olivat 3,2 paino-%, 4,6 paino-% ja 3,7 paino-%. Ensimmäisen kivivillan testauksessa ei havaittu jatkuvaa kytevää palamista, mitä perusteltiin sideaineen alhaisella pitoisuudella. Kahdella muulla kivivillalla jatkuva kytevä palaminen havaittiin. Tutkimusraportissa ei annettu muita tarkempia tuotetietoja tai materiaaliominaisuuksia. Kivivillan orgaanisen aineen palamisesta aiheutuva lämmöntuotto riippuu ensisijaisesti orgaanisen aineen määrästä. Sideainepitoisuus tai LOI-arvo ei anna suoraan tietoa orgaanisen aineen määrästä kappaleessa, sillä eristeiden tiheydet vaihtelevat. Tämän vuoksi orgaanisen aineen määrä tilavuutta kohti on pitoisuutta parempi mittari arvioitaessa mahdollisen lämmöntuoton suuruutta. Tässä tutkimuksessa orgaanisen aineen palamisesta johtuvaa lämmöntuottoa selvitettiin testaamalla kolmen eri valmistajan kivivilloja. Erilaisia tuotenimiä testeissä oli 7 kappaletta. Testatut villat olivat yhtä lukuun ottamatta tarkoitettu ensisijaisesti savupiippujen eristeiksi. Yksi poikkeava tuote oli tarkoitettu terästen palosuojaukseen. Kaikki tutkimuksessa käytetyt tuotteet
8 7 /(52) kuuluivat valmistajien suoritustasoilmoitusten mukaan korkeimpaan euroluokkaan A1 (palamaton). Tässä tutkimusraportissa ei ole annettu kivivillojen oikeita tuotenimiä vaan niille jokaiselle on annettu kirjain-numero -yhdistelmä. Kolmen eri valmistajan tuotteita on merkitty kirjaimilla a, b ja c. Kirjaimen jälkeen oleva numero merkitsee yhden valmistajan eri tuotetyyppejä. Valmistajalta a testattiin neljä tuotetta, joista a2 ei ollut tarkoitettu käytettäväksi savupiipuissa. Tuotetta a1 oli käytetty TTY:llä aikaisemmin suoritetuissa vastaavissa kokeissa. Valmistajalta b oli kaksi tuotetta ja valmistajalta c yksi tuote. Tuotteet oli hankittu eri rautakaupoista Tampereelta ja Pirkkalasta. Kokeellisessa tutkimuksessa kivivilloille määritettiin ensin niiden orgaanisen aineen määrä ja tämän jälkeen orgaanisen aineen palamisesta vapautuva lisälämpö eristekerroksen eri pisteissä ja uunin eri lämpötiloissa. Tutkimuksessa käytettiin Ceramotherm-sähköuunia, jonka sisämitat ovat 550 mm x 700 mm x 800 mm ja, jolla on mahdollista saavuttaa 1340 ºC maksimilämpötila (Kuva 2). Uunin lämpötilaa mitattiin uunin keskeltä 3 mm vaippasuojatulla k-tyypin langalla. Uunin lämpötilan ohjaus tapahtui tietokoneohjelman avulla. Ohjelma kytki uunista mitatun lämpötilan perusteella uunin vastukset päälle tai pois päältä. Orgaanisen aineen määrän ja lämmöntuoton määrityksessä uunin korkeimpana lämpötilana käytettiin 500 ºC. Koemenetelmät ja järjestelyt on kuvattu tarkemmin kohdissa 3.1 ja 3.2. Kuva 2. Ceramotherm sähköuuni. 3.1 Eristeiden orgaanisen aineen pitoisuudet ja orgaanisen aineen määrät Orgaanisen aineen pitoisuuden määrittämistä varten kivivillalevyistä porattiin reikäporalla halkaisijaltaan 90 mm olevat kiekot. Eristemateriaalin a3 rakenne oli kuitenkin niin pehmeää, ettei sitä voinut porata reikäporalla. Tästä syystä eristemateriaalista a3 leikattiin 100 mm x 100 mm kokoiset koekappaleet. Jokaisesta eristetyypistä valmistettiin 3 koekappaletta. Koekappaleet punnittiin, minkä jälkeen ne kuivattiin 105 C:n lämpötilassa. Kuivatut koekappaleet punnittiin ja asetettiin sähköuuniin (Kuva 3). Sähköuuni lämmitettiin ensin 300 C lämpötilaan ja pidettiin tässä lämpötilassa 2 tunnin ajan. Tämän jälkeen koekappaleet punnittiin. Samoille koekappaleille toistettiin vastaava lämmitys vielä uunin lämpötiloilla 400 C ja 500 C. Koekappaleet punnittiin molempien lämmitysten jälkeen. Kivivilloissa ollut orgaaninen aine
9 8 /(52) paloi lämmitysprosessin aikana ja koekappaleista poistuneen orgaanisen aineen massa eri lämpötiloissa voitiin määrittää punnittujen massojen erotuksena. Koe poikkesi standardin EN [12] mukaisesta kokeesta siten, että samat koekappaleet lämmitettiin kolmeen eri lämpötilaan, kun standardin mukaisessa kokeessa käytetään pelkästään 500 C lämpötilaa. Tämä tehtiin, koska haluttiin selvittää poistuneen orgaanisen aineen määrä eri lämpötiloissa. Tämän tutkimuksen kokeissa koekappaleet koostuivat yhdestä suuremmasta näytteestä, kun taas standardin mukaisessa kokeessa koekappale koostuu vähintään kahdeksasta pienemmästä eri puolilta levyä otetusta näytteestä. Tutkimuksessa käytettiin suurempia näytteitä, koska kolmen näytteen avulla haluttiin samalla arvioida, onko orgaanisen aineen määrissä paikallisia eroja. Kuva 3. Koekappaleet asetettuina sähköuuniin orgaanisen aineen määrän määritystä varten. 3.2 Kokeet orgaanisen aineen palamisesta syntyvän lisälämmön määrittämiseksi Koejärjestely sekä koekappaleiden valmistelu ja instrumentointi perustuvat TTY:n aikaisemmin tekemistä kokeista saatuun kokemukseen [4]. Koekappaleiden paksuudeksi valittiin 100 mm. Aikaisemmissa kokeissa havaittiin, että orgaanisen aineen palamisesta syntyvä lämmöntuotto tuli selkeimmin esille tällä eristepaksuudella. Valittu paksuus on myös lähellä savupiippujen tyypillisten läpivientieristeiden paksuuksia. Uunin lämpötilaksi valittiin 500 C. Tämän lisäksi koekappaleiden a1, a2, b1 ja b2 lämpötilat mitattiin myös 300 C:n lämpötilassa, jotta voitiin arvioida lisälämmön suuruutta myös matalammassa lämpötilassa. Kokeessa käytetyt 100 mm paksut eristekoekappaleet valmistettiin kahdesta päällekkäisestä noin 50 mm paksuisesta kivivillalevystä. Poikkeuksena oli koekappale b2, joka valmistettiin kymmenestä noin 10 mm paksusta kivivillalevystä. Tätä kivivillaa oli saatavilla vain 10 mm paksuisena levynä. Koekappaleiden sivumitat olivat 200 mm. Koekappaleet oli verhottu uunin vas-
10 9 /(52) takkaista pintaa lukuun ottamatta alumiinifoliolla. Folion tarkoitus oli vähentää koekappaleen sisäisiä ilmavirtauksia. Folioon verhottu koekappale on esitetty Kuvassa 4. a) b) Kuva 4. Koekappale valmiina kokeen suorittamista varten kuvattuna a) uunin vastakkaiselta puolelta ja b) uunin puolelta. Koekappaleiden lämpötilaa mitattiin eristeen uunin puoleiselta pinnalta alumiinifolion ja kivivillalevyn välistä sekä eristeen sisältä mittapisteistä, jotka sijaitsivat 10 mm välein läpi koko koekappaleen poikkileikkauksen uunin vastakkaiseen pintaan asti. Koekappaleen rakenne sekä mittapisteiden paikat on esitetty Kuvassa 5. Ympäristön lämpötilaa mitattiin Kuvan 6 mukaisella mittarilla, joka sijaitsi 2 m etäisyydellä koekappaleiden tulen vastakkaisesta pinnasta. Kuva 5. Sähköuunikokeissa käytetty koerakenne ja mittapisteiden sijainnit eristeen poikkileikkauksessa.
11 10 /(52) Kuva 6. Ympäristön lämpötilan mittaus kokeen aikana. Sähköuunilla tehtiin 3 koesarjaa, joissa jokaisessa oli mukana 4 koekappaletta. Kahdessa ensimmäisessä koesarjassa uunissa ylläpidettiin 500 C vakiolämpötilaa. Kolmannessa sarjassa uunin lämpötila oli 300 C. Yhteen koesarjaan kuului kaksi erillistä lämmityskertaa, joita kutsutaan tässä tutkimuksessa ensimmäiseksi ja toiseksi lämmityskerraksi. Ensimmäisellä lämmityskerralla eristeen orgaaninen aine palaa, mikä aiheuttaa lisälämpöä. Tätä koetta seuraavalla toisella lämmityskerralla orgaaninen aine on jo palanut eikä enää vaikuta eristeen lämpötilan kehitykseen. Toinen lämmityskerta vastaa siis tilannetta, jossa eristeessä ei ole orgaanista ainetta. Koekappaleesta mitattu lämpötila riippuu merkittävästi mittapisteen etäisyydestä altistettuun pintaan. Jo pienellä mittapisteen sijainnin poikkeamalla voi olla suuri vaikutus mitattuun lämpötilaan. Varsinkin pehmeissä villaeristeissä mittapisteiden asennustarkkuutta on vaikea arvioida. Mittapisteessä määritettyyn lisälämpöön epätarkkuus ei kuitenkaan vaikuta, sillä ensimmäinen ja toinen lämmityskerta tehdään samalla koekappaleella ja mittapisteet ovat samat. Arvioituun lämpötilajakauman muotoon oletuksesta poikkeavat mittapisteiden sijainnit vaikuttavat, mutta vaikutuksen voidaan olettaa olevan tämän tutkimuksen tuloksiin (sallittu orgaanisen aineen määrä) pieni. Kokeet toteutettiin Ceramotherm-sähköuunilla, jonka oviaukkoon asennettiin kaksi 50 mm paksua kivivillalevyä, jotka muodostivat 100 mm paksun koekappaleiden tukirakenteen. Levyt kiristettiin yhteen kierretangoilla ja muttereilla Kuvan 7 mukaisesti. Levyihin oli leikattu neljä neliön muotoista aukkoa, joihin koekappaleet voitiin asentaa. Aukkojen ja koekappaleiden sivumitat olivat 200 mm.
12 11 /(52) Kuva 7. Koekappaleet paikoilleen asennettuna. Kuva on otettu uunin vastakkaiselta puolelta. Ensimmäisen lämmityskerran alussa uunin lämpötila nostettiin 500 C:n tavoite lämpötilaan. Uunin lämmityksen aikana koekappaleille varattujen aukkojen suojana käytettiin 50 mm paksuja kivivillalevyjä. Kun uunin lämpötila oli tasaantunut lämpötilaan 500 C, aukkojen suojukset poistettiin yksi kerrallaan ja niiden tilalle asennettiin koekappaleet. Tämän jälkeen uunin lämpötila ylläpidettiin 500 C:ssa. Asennuksen jälkeen koekappaleista mitatut lämpötilat alkoivat nousta. Koetta jatkettiin 500 C vakiolämpötilassa, kunnes koekappaleista mitatut lämpötilat eivät enää muuttuneet. Tämän jälkeen uuni sammutettiin. Kuvassa 8 on esitetty kuva koekappaleista kokeen jälkeen kuvattuna uunin puolelta. Kolmas koesarja toteutettiin vastaavasti, mutta uunin lämpötila nostettiin 300 C lämpötilaan. Toisella lämmityskerralla ensimmäisen lämmityskerran koekappaleet testattiin uudelleen ensimmäistä lämmityskertaa vastaavalla tavalla. Toisella lämmityskerralla mitatut lämpötilat olivat ensimmäistä lämmityskertaa matalammat, sillä koekappaleiden orgaaninen aine oli jo palanut.
13 12 /(52) 4 KOKEIDEN TULOKSET Kuva 8. Koekappaleet kokeen jälkeen kuvattuna uunin puolelta. 4.1 Tulokset koekappaleiden sisältämästä orgaanisen aineen määrästä Kokeiden avulla kivivilloille määritetyt koekappaleiden sisältämät orgaanisen aineen määrät on esitetty Taulukossa 1. Orgaanisen aineen pitoisuudet vaihtelivat välillä 1,3 4,5 paino-%. Orgaanisen aineen pitoisuus ei kuitenkaan anna suoraan tietoa lämmöntuoton kannalta keskeisestä tekijästä, palavan orgaanisen aineen määrästä. Orgaanisen aineen pitoisuutta parempi mittari on orgaanisen aineen määrä tilavuusyksikköä kohden. Orgaanisen aineen määrä tilavuutta kohti oli pienin eristeessä a3, jossa se oli noin 1 kg/m 3. Suurin orgaanisen aineen määrä tilavuutta kohti oli eristeessä b1, jossa se oli yli 5 kg/m 3. Lähtökohtaisesti voidaan sanoa, että tiheämmissä kivivilloissa oli enemmän orgaanista ainetta. Orgaanisen aineen poistumista koekappaleista mitattiin kolmessa eri lämpötilassa 300 C, 400 C ja 500 C. Orgaanista ainetta poistui palamisen vuoksi jo 300 C:n lämpötilassa. Merkittävin osa orgaanisesta aineesta poistui 400 C:n lämpötilassa. Pieni osa orgaanisesta aineesta paloi vielä 500 C:n lämpötilassa. Kuvassa 9 on esitetty eri koekappaleista poistuneen orgaanisen aineen määrä tilavuusyksikköä kohden eri lämpötiloissa.
14 13 /(52) Käytettyyn mittausmenetelmään liittyvä suurin epävarmuustekijä on tarkkuus, jolla koekappaleiden mitat saadaan määritettyä. Erityisesti pehmeimmät kivivillat painuivat helposti kasaan, mikä vaikeutti mittaamista. Reikäporan avulla pyrittiin varmistamaan koekappaleen mahdollisimman tarkka koko. Kivivillan a3 koekappaleiden valmistuksessa ei pystytty käyttämään reikäporaa, mikä lisäsi mittoihin liittyvää epävarmuutta. Kivivillan a4 koekappaleet oli leikattu sylinterin muotoon puristetusta kivivillakourusta, mikä lisäsi koekappaleiden paksuuden mittauksen hajontaa. Mittaustulokset osoittivat jonkin verran hajontaa kivivillatuotteille määritetyissä orgaanisen aineen määrissä. Taulukosta 1 voidaan nähdä, että koekappaleen b1:2 koostumus ja massa eroavat merkittävästi saman tuotteen kahdesta muusta koekappaleesta. Tässä kyseisessä tapauksessa poikkeama katsottiin niin suureksi, että koekappaletta b1:2 ei otettu mukaan kohdassa 4.2 raportoituun lämmöntuoton tutkimukseen. Taulukko 1 Tulokset kivivilloille määritetyistä orgaanisen aineen määristä (* mittaustulos poikkeaa muista arvoista merkittävästi ja on tämän vuoksi poistettu analyysistä). Kappale Tilavuus [m 3 ] Massa [g] Kuivamassa [g] Tiheys [kg/m 3 ] Massa (300 C) Massa (400 C) Massa (500 C) LOI-arvo [paino%] Orgaanista ainetta [kg/m 3 ] a1 1 0, ,81 42, ,37 41,75 41,68 2,41 % 3,37 2 0, ,88 41, ,41 40,84 40,73 2,42 % 3,31 3 0, ,64 43, ,16 42,57 42,47 2,46 % 3,58 a2 1 0, ,69 55, ,06 54,17 54,08 2,66 % 4,85 2 0, ,11 55, ,5 54,62 54,51 2,64 % 4,85 3 0, ,03 54, ,42 53,58 53,47 2,64 % 4,85 a3 1 0, , ,69 38,43 38,43 1,46 % 1,00 2 0, ,52 38, ,1 37,88 37,87 1,43 % 0,92 3 0, ,5 41, ,13 40,92 40,88 1,33 % 0,89 a4 1 0, ,26 22, ,69 21,63 2,66 % 2,26 2 0, ,59 21, ,35 21,08 21,02 2,37 % 1,96 3 0, ,86 25, ,55 25,18 25,12 2,56 % 2,00 b1 1 0, ,97 50, ,29 49,35 49,18 3,23 % 5,26 2 0, ,85 40, ,29 39,46 39,32 3,41 % 4,55* 3 0, ,87 47, ,24 46,28 46,06 3,54 % 5,42 b2 1 0, ,95 29, ,24 28,57 28,43 4,50 % 4,21 2 0, ,69 32, ,29 31,12 4,31 % 4,40 3 0, ,78 28, ,1 27,44 27,31 4,58 % 4,12 c1 1 0, ,48 35, ,35 35,01 34,97 1,96 % 2,16 2 0, ,5 33, ,11 32,77 32,73 2,01 % 2,11 3 0, ,8 31, ,14 30,85 30,8 1,91 % 1,89
15 14 /(52) Kuva 9. Eri lämpötilatasoilla poistuneen orgaanisen aineen määrä. 4.2 Tulokset orgaanisen aineen palamisesta syntyvästä lämmöntuotosta Kahdessa ensimmäisessä koesarjassa mitatut ensimmäisen ja toisen lämmityskerran korkeimmat lämpötilat sekä näiden erotus villapoikkileikkauksen eri kohdissa on esitetty taulukoissa 2 ja 3. Taulukossa 4 on esitetty vastaavat mittaustulokset kolmannelle koesarjalle, jossa uunin lämpötila oli 300 C. Kivivillaeristeille 500 C lämpötilassa tehtyjen koesarjojen ensimmäisistä lämmityskerroista voitiin selvästi havaita orgaanisen aineen palamisesta syntyvä hetkellinen lämmöntuotto. Lämmöntuotto ilmeni selvästi erityisesti niissä eristeissä, joiden orgaanisen aineen määrät olivat suuria. Samoilla koekappaleilla tehdyillä toisilla lämmityskerroilla lämmöntuottoa ei enää havaittu ja orgaanisen aineen voidaan olettaa palaneen ensimmäisen lämmityskerran aikana. Kolmannessa koesarjassa, jossa uunin lämpötilalla oli 300 C, ei missään koekappaleissa esiintynyt merkittävää lämmöntuottoa. Koekappaleen b1 lämpötilat jäivät niin mataliksi, ettei siinä tapahtunut lainkaan orgaanisen aineen palamista. Koekappaleesta mitattiin toisella lämmityskerralla korkeampia lämpötiloja kuin ensimmäisellä lämmityskerralla. Koesarjojen ensimmäisten lämmityskertojen lämpötilakuvaajat on esitetty Liitteessä 1. Liitteessä 2 on esitetty koekappaleiden lämpötilakuvaajat ensimmäisellä ja toisella lämmityskerralla 40 mm etäisyydellä uunin puoleisesta pinnasta. Kun koesarjan ensimmäisen ja toisen lämmityskerran tuloksia verrataan, nähdään orgaanisen aineen palamisesta tulevan lisälämmön määrä eri kohdissa koekappaletta. Kuvissa 10 ja 11 on esitetty kivivillaeristeille 500 C lämpötilassa mitattu lisälämpö koekappaleiden poikkileikkauksen eri pisteissä. Lisälämmöllä tarkoitetaan ensimmäisellä ja toisella lämmityskerralla mitattujen korkeimpien lämpötilojen välistä eroa.
16 15 /(52) Taulukko 2 Koesarjan 1 ensimmäisen ja toisen lämmityskerran korkeimmat lämpötilat koekappaleiden eri kohdissa testilämpötilan ollessa 500 C. Etäisyys on annettu uunin puoleisesta pinnasta. Koe 1 a1 a4 b2 c1 Test 1 Test 2 T1-T2 Test 1 Test 2 T1-T2 Test 1 Test 2 T1-T2 Test 1 Test 2 T1-T2 0 mm mm mm mm mm mm mm mm mm mm mm Taulukko 3 Koesarjan 2 ensimmäisen ja toisen lämmityskerran korkeimmat lämpötilat koekappaleiden eri kohdissa testilämpötilan ollessa 500 C. Etäisyys on annettu uunin puoleisesta pinnasta. Koe 2 a2 a3 b1 c1_2 0 mm 10 mm 20 mm 30 mm 40 mm 50 mm 60 mm 70 mm 80 mm 90 mm 100 mm Test 1 Test 2 T1-T2 Test 1 Test 2 T1-T2 Test 1 Test 2 T1-T2 Test 1 Test 2 T1-T
17 16 /(52) Taulukko 4 Koesarjan 3 ensimmäisen ja toisen lämmityskerran korkeimmat lämpötilat koekappaleiden eri kohdissa testilämpötilan ollessa 300 C. Etäisyys on annettu uunin puoleisesta pinnasta. (*Koekappaleen b1 lämpötilat jäivät niin mataliksi, ettei siinä tapahtunut orgaanisen aineen palamista. Koekappaleella mitattiin korkeampia lämpötiloja toisella lämmityskerralla.) Koe 3 a1 a2 b1* b2 Test 1 Test 2 T1-T2 Test 1 Test 2 T1-T2 Test 1 Test 2 T1-T2 Test 1 Test 2 T1-T2 0 mm mm mm mm mm mm mm mm mm mm mm Kuva 10. Ensimmäisen ja toisen lämmityskerran välinen lämpötilaero koekappaleen poikkileikkauksen eri pisteissä sellaisissa koekappaleissa, joissa orgaanista ainetta oli yli 2,5 kg/m 3 (uunin lämpötila 500 C).
18 17 /(52) Kuva 11. Ensimmäisen ja toisen lämmityskerran välinen lämpötilaero koekappaleen poikkileikkauksen eri pisteissä sellaisissa koekappaleissa, joissa orgaanista ainetta oli alle 2,5 kg/ m 3 (uunin lämpötila 500 C). 5 PALOTURVALLINEN LISÄLÄMMÖN TASO 5.1 Sallitut lämpötilat savupiipun läpiviennissä Metallisten savupiippujen hyväksyntä perustuu CE-merkintään ja standardeihin EN [5] ja EN 1859 [1]. Savupiippu täyttää standardin EN vaatimukset, kun rakenteista mitattu lämpötila valmistajan määrittelemän suojaetäisyyden päässä piipun ulkopinnasta ei ylitä 85 C:n lämpötilaa, kun se testataan standardin EN 1859 [1] mukaan. Savupiipun pinnan tai läpivientieristeen lämpötilalle ei aseteta rajoituksia. Yläpohjassa käytetyt rakennusmateriaalit ovat yleensä mineraalivillaeristeitä, muovieristeitä ja puupohjaisia materiaaleja. Puulle ei voida määrittää yksiselitteistä syttymislämpötilaa, vaan syttymislämpötila on riippuvainen altistusajasta. Babrauskas:in mukaan [17] puun syttymiseen 150 C lämpötilassa vaadittaisiin 165 päivän altistus. Samassa lähteessä on esitetty, että lyhytaikaisessa palorasituksessa puu syttyy noin 250 C lämpötilassa. Muovieristeiden tuoteselosteissa annettujen lämpöteknisten ominaisuuksien perusteella eristeiden syttymislämpötila on noin 300 C ja itsesyttymislämpötila noin 400 C. 5.2 Esitys lisälämmön sallitun tason määrittämiseksi Paloturvallisuuden kannalta merkityksellistä on lisälämmön suuruus suojaetäisyyden päässä savupiipusta. Kuvassa 12 on esitetty idealisoitu leikkaus yläpohjarakenteesta. Kuvassa vaaka-akselina on etäisyys savupiipun ulkopinnasta. Vasemmanpuoleinen suorakaide esittää suojaetäisyyden levyistä läpivientieristettä. Sen oikealla puolella oleva suorakaide kuvaa läpivientieristettä vasten asennettua yläpohjan eristettä. Kuvaan on piirretty ehjällä viivalla sähköuunikokeiden tulosten mukainen läpivientieristeen eri kohdissa
19 18 /(52) mitattu lisälämpö. Pistekatkoviiva esittää savupiippukokeista mitattujen tulosten perusteella arvioitua lisälämpöä todellisessa välipohjarakenteessa, jossa myös läpivientieristeen ulkopuolella oleva tila on lämpöeristetty. Yläpohjarakenteen todellista, Kuvan 12 pistekatkoviivalla kuvattua, lämpötilajakaumaa on vaikea määrittää. Tästä syystä tässä tutkimuksessa on tehty oletus, että orgaanisen aineen palamisesta syntyvä lisälämpö suojaetäisyyden päässä savupiipusta on yhtä suuri kuin sähköuunikokeissa mitattu eristepoikkileikkauksen korkein lisälämpö. Perustuen TTY:llä aikaisemmin tehtyjen savupiippukokeiden tuloksiin, oletus tuottaa turvallisella puolella olevan tuloksen. Tehtyjen kokeiden määrä on kuitenkin pieni ja oletuksen luotettavuus tulee varmistaa lisäkokeilla. Kuva 12. Idealisoitu kuva yläpohjan pystyleikkauksesta. Vaakasuora katkoviiva kuvaa oletusta, että orgaanisen aineen palamisesta syntyvä lisälämpö suojaetäisyyden päässä savupiipusta on yhtä suuri kuin sähköuunikokeissa mitattu eristepoikkileikkauksen korkein lisälämpö. Sähköuunilla suoritetuissa kokeissa kivivillalevyjen paksuus oli 100 mm. Uunin puolella levyä lämpötila oli 500 C ja vastakkaisella puolella vallitsi ympäristön lämpötila, n. 20 C. Tällä koejärjestelyllä orgaanisen aineen palamisesta tuleva suurin lisälämpö, mitattiin noin rakenteen puolivälistä. Siirryttäessä tästä pisteestä kohti uunin vastakkaista pintaa lisälämpö pieneni merkittävästi, koska matalammasta lämpötilasta johtuen orgaanisen aineen palaminen ja lämmöntuotto olivat vähäisempää. Lähellä koekappaleen ulkopintaa ei tapahdu lainkaan orgaanisen aineen palamista ja lisäksi keskemmältä siirtynyt lisälämpö pääsee siirtymään pinnan kautta ympäristöön. Savupiipun läpiviennissä tilanne on erilainen, koska läpivientieristeen ulkopintaa vasten
20 19 /(52) on yläpohjan lämmöneriste. Tämän seurauksena lisälämpö ei pääse jäähtymään samalla tavalla kuin sähköuunikokeessa. 5.3 Esitys sallitun orgaanisen aineen määrän määrittämiseksi Kokeissa testattiin hyvin erilaisia orgaanisen aineen määriä sisältäviä kivivillaeristeitä. Kokeiden perusteella voidaan päätellä, että orgaanisen aineen määrällä on erittäin merkittävä vaikutus lämmöntuoton määrään. Koekappale b1 sisälsi eniten orgaanista ainetta, yli 5 kg/m 3. Vastaavasti Koekappale a3 sisälsi vähiten orgaanista ainetta, noin 1 kg/m 3. Orgaanisen aineen määrän vaikutus lisälämpöön saadaan visualisoitua piirtämällä kuvaaja, jossa vaaka-akselina on orgaanisen aineen määrä (kg/m 3 ) ja pystyakselilla ensimmäisen ja toisen lämmityskerran välinen lämpötilaero. Koekappaleiden orgaanisen aineen määränä on käytetty sähköuunikokeissa määritettyjen kolmen koetuloksen keskiarvoa. Lisälämpönä on käytetty koesarjojen ensimmäisen ja toisen lämmityskerran korkeimpien lämpötilojen erotusta. Kuvissa on esitetty pisteinä kaikkien kahdeksan koekappaleen tuottama lisälämpö määritettynä 0 mm, 10 mm, 20 mm, 30 mm, 40 mm, 50 mm ja 60 mm etäisyydellä koekappaleen uunin puoleisesta pinnasta. Kuvista nähdään, että lisälämmön suuruus on lähes suoraan verrannollinen eristeen orgaanisen aineen määrään (kg/m 3 ). Kuvissa esitetty pisteviiva on pisteille määritetty lineaarinen sovite. Pisteviivan avulla voidaan nyt arvioida tietyn orgaanisen aineen määrään tuottama lisälämpö. Edellä esitettyyn menetelmään liittyvä epävarmuustekijä on se, ettei lämmöntuottoa mitanneissa koesarjoissa käytettyjä koekappaleita voitu enää lämmityskertojen jälkeen käyttää niiden orgaanisen aineen määrän määrittämiseen. Kuvia varten 8 tutkitun kivivillatuotteen orgaanisen aineen määrät laskettiin kohdassa 4.1 tuotteille määritettyjen kolmen orgaanisen aineen määrän keskiarvona. Se, että orgaanisen aineen määrä ja lämmöntuotto on määritetty eri koekappaleista aiheuttaa menetelmän luotettavuuteen epävarmuutta. Suurin poikkeama lineaarisen sovitteen ja mitattujen pisteiden välillä syntyi eristeen b2 tapauksessa, jossa koekappale koostui kymmenestä 10 mm paksusta kivivillalevystä. Kokeissa havaittiin, että tässä koekappaleessa orgaanisen aineen palaminen eteni pitemmälle uunin puoleisesta pinnasta kuin muilla. Tämä johtui mahdollisesti paremmasta hapensaannista. Kuvista huomataan myös, että eristeen b2 tapauksessa ero mitatun pisteen ja lineaarisen sovitteen välillä kasvaa, kun siirrytään kauemmaksi uunin puoleisesta pinnasta.
21 20 /(52) Kuva 13. Orgaanisen aineen määrän vaikutus lisälämpöön koekappaleiden uunin puoleisessa pinnassa testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (8 kpl). Kuva 14. Orgaanisen aineen määrän vaikutus lisälämpöön 10 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, b1, b2 ja c1 määritettyjä arvoja (7 kpl).
22 21 /(52) Kuva 15. Orgaanisen aineen määrän vaikutus lisälämpöön 20 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (8 kpl). Kuva 16. Orgaanisen aineen määrän vaikutus lisälämpöön 30 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (7 kpl).
23 22 /(52) Kuva 17. Orgaanisen aineen määrän vaikutus lisälämpöön 40 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (8 kpl). Kuva 18. Orgaanisen aineen määrän vaikutus lisälämpöön 50 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (8 kpl).
24 23 /(52) Kuva 19. Orgaanisen aineen määrän vaikutus lisälämpöön 60 mm etäisyydellä koekappaleiden uunin puoleisesta pinnasta testilämpötilalla 500 C. Pisteet edustavat tuotteille a1, a2, a3, a4, b1, b2 ja c1 määritettyjä arvoja (8 kpl). Jos sallituksi orgaanisen aineen määräksi hyväksytään 2,5 kg/m 3, voidaan orgaanisen aineen palamisesta syntyvää lisälämpöä arvioida Kuvien avulla. Tämän orgaanisen aineen määrään tuottama korkein lisälämpö löytyy villaeristeen puolestavälistä, 50 mm etäisyydellä levyn pinnasta, ja lämpötilan nousu on Kuvan 20 mukaisesti 85 C. Kun tämä lisälämpö lisätään Kuvassa 12 esitetyn oletuksen mukaisesti savupiippukokeessa edellytettyyn 85 C maksimilämpötilaan, nousee yläpohjarakenteen lämpötila suojaetäisyyden päässä savupiipun pinnasta hetkellisesti lämpötilaan 170 C. Puun syttyminen tässä lämpötilassa edellyttää hyvin pitkää altistusta, joten orgaanisen aineen määrä 2,5 kg/m 3 voidaan katsoa paloturvalliseksi tasoksi.
25 24 /(52) Kuva 20. Lisälämmön arvioiminen, kun orgaanisen aineen määräksi on valittu 2,5 kg/m 3. 6 A1-LUOKAN ERISTEIDEN OMINAISUUKSIEN EN-STANDARDIEN MUKAINEN TESTAUS Tässä kappaleessa esitetään A1-luokan eristeiden ominaisuuksille ENstandardeissa esitetyt koemenetelmät. Lisäksi esitetään savupiipuissa käytettäville eristeille ehdotettuja erityisvaatimuksia. 6.1 Valmistajilta saadut tiedot koekappaleiden ominaisuuksista Kokeiden suorittamisen jälkeen tuotteiden valmistajilta tiedusteltiin tarkempia tietoja tuotteiden ominaisuuksista, testaustavoista ja testien tuloksista. Kolmesta tuotteesta a1, a2 ja b1 saatiin valmistajan ilmoittamat tarkemmat tiedot. Tuotteiden paloluokat oli määritetty testaamalla standardien EN ISO 1716 ja EN ISO 1182 mukaan. Tuotteiden a1 ja a2 paloluokka on määritetty testaamalla tuotteesta a5, joka ei ollut tutkimuksessa mukana. Valmistajat ilmoittivat, että sisäisessä laadunvalvonnassa tuotteiden orgaanisen aineen määrää testataan jatkuvasti standardin EN [12] mukaisesti. Valmistajilta saadun tiedon mukaan laadunvalvonnassa mitatut tuotteiden orgaanisen aineen pitoisuudet ovat olleet käytännössä pienempiä kuin ilmoitetut LOIarvot. Taulukossa 5 on esitetty valmistajien tuotteille antamat tiedot. Taulukosta havaitaan, että paloluokka A1 voidaan saavuttaa myös merkittävästi suuremmilla orgaanisen aineen määrillä kuin mitä tässä tutkimuksessa mukana olleille eristeille on mitattu.
26 25 /(52) Taulukko 5 Valmistajan ilmoittamat tarkemmat tuoteominaisuudet. Eriste Euroluokka Ilmoitettu tiheys [kg/m 3 ] Ilmoitettu LOI-arvo Ilmoitettu maksimi orgaanisen aineen määrä [kg/m 3 ] [paino-%] a1 A ,2 a2 A ,1 a5 A ,8 b1 A ,5 3, Standardien EN ISO 1182 ja EN ISO 1716 testien arviointi Luokitusstandardi EN [7] asettaa A1-luokan tuotteille raja-arvoja. Standardin EN ISO 1182 testeille on asetettu kolme kriteeriä, joista koekappaleen massan muutos ja ehto, ettei liekkejä esiinny, täyttyvät luonnollisesti kivivilloilla, joiden orgaanisen aineen määrä on suhteellisen pieni. Kolmas ehto on, että koekappaleen korkeimman lämpötilan ja tasaantuneen lämpötilan ero saa olla korkeintaan 30 C. Tämäkin ehto täyttyy melko suurilla orgaanisen aineen määrillä oletettavasti siksi, että koekappaleen koko on pieni ja testilämpötila niin korkea, ettei orgaanisen aineen palamisen tuottamaa lisälämpöä voida erottaa. Standardin EN ISO 1716 mukaan määritetylle ylemmälle lämpöarvolle on asetettu raja-arvoksi 2,0 MJ/kg. Ongelmana on, että lämpöarvo on suhteessa kappaleen massaan. Tämän tutkimuksen perusteella savupiipun läpivientieristeille lämpöarvoa tulisi arvioida suhteessa eristeen tilavuutta kohti. 6.3 Standardin pren mukainen testi Savupiipuissa käytettäville eristeille ollaan kehittämässä standardin pren [15] mukaista testimenetelmä, jonka tarkoituksena on varmistaa savupiipun eristeen nokipalon kestävyys. Testissä lämpötila nostetaan 70 minuutissa 950 K ympäristön lämpötilaa korkeammaksi. Testi suoritetaan kolme kertaa eikä eristelevyn toiselta puolelta mitattu lämpötila saa kahdella jälkimmäisellä kerralla olla yli 10% korkeampi kuin ensimmäisellä kerralla mitattu arvo. Tämä testimenetelmä ei sovellu orgaanisen aineen palamisesta syntyvän lisälämmön vaikutuksen arviointiin, koska orgaaninen aine palaa ensimmäisellä lämmityskerralla muodostaen lisälämpöä. Todellisuudessa voi olla, että ensimmäisellä lämmityskerralla mitataan korkeimmat lämpötilat. Standardi pren ei kuitenkaan mennyt läpi Enquiry-äänestyksessä elokuussa Lisäksi standardiin EN [11] on suunniteltu lisättäväksi uusi kappale ( Use in chimneys) savupiippuihin tarkoitetuille tuotteille [16]. Ehdotetussa kappaleessa on maininta, ettei tuotteen LOI-arvo saa ylittää 5 paino-% ( The loss of ignition (binder content and additives) shall be less than 5 % by mass ). Tämä raja ei kuitenkaan tutkimuksen perusteella riitä takamaan paloturvallisuutta.
27 26 /(52) 6.4 Standardin EN mukainen testi 7 YHTEENVETO Standardissa EN [13] on esitetty testimenetelmä jatkuvan kytevän palamisen testaamiseen. Standardi perustuu Institut für Brandtechnologie GmbH suorittamaan tutkimukseen [14]. Tutkimuksessa kahdessa tuotteessa havaittiin jatkuvaa kytevää palamista. Tuotteessa, jonka LOI-arvo oli 3,2 paino-% jatkuvaa kytevää paloa ei havaittu. Kun tuotteen LOI-arvoa verrataan tässä tutkimuksessa mukana olleiden tuotteiden LOI-arvoihin, huomataan, että vain kahden tuotteen LOI-arvo oli suurempi. Tämän perusteella näyttäisi, ettei standardin EN [13] riitä varmistamaan paloturvallista orgaanisen aineen määrää. Tämän varmistamiseksi tarvittaisiin kuitenkin lisää tutkimusta. Tässä tutkimuksessa selvitettiin, miten savupiipun läpivientieristeen orgaanisen aineen palamisesta vapautuva lisälämpö vaikuttaa yläpohjarakenteiden paloturvallisuuteen. Kokeiden avulla tutkittiin orgaanisen aineen määrän vaikutusta maksimilämmöntuottoon sekä arvioitiin mille tasolle orgaanisen aineen määrä tulisi asettaa, jotta lisälämpö ei vaaranna yläpohjarakenteen paloturvallisuutta. Laboratoriokokeissa testattiin kolmen eri valmistajan kivivillaeristeitä ja kaikkiaan seitsemää erilaista tuotetta. Kaikkien tuotteiden paloluokka oli A1. Eristeiden orgaanisen aineen pitoisuudet vaihtelivat välillä 1,3 4,5 paino-%. Eristeen lämmöntuottoa arvioitaessa on kuitenkin perustellumpaa käyttää orgaanisen aineen määrää tilavuusyksikköä kohden. Testatuilla tuotteilla orgaanisen aineen määrät vaihtelivat alle 1 kg/m 3 :sta yli 5 kg/m 3. Kivivillavalmistajalta saadun tiedon mukaan A1-paloluokka voidaan saavuttaa kivivillaeristeellä, jonka sideainemäärä on maksimissaan jopa 8,8 kg/m 3. Eristeille määritettiin sähköuunikokeiden avulla orgaanisen aineen palamisessa syntyvä lisälämpö. Testilämpötilassa 500 C kaikilla eristeillä voitiin todeta selkeä orgaanisen aineen palamisesta syntyvä lisälämpö, joka oli suurilla orgaanisen aineen määrillä merkittävä. Testilämpötilassa 300 C lisälämpö ei ollut merkittävä. Kokeiden tuloksista havaittiin, että orgaanisen aineen palamisesta syntyvä lisälämpö on lähes suoraan verrannollinen kivivillan orgaanisen aineen määrään (kg/m 3 ). Tämän varmistamiseksi tarvittaisiin kuitenkin enemmän kokeita ja suurempi otanta. Tutkimuksen tulosten perusteella paloturvalliseksi orgaanisen aineen määräksi voidaan hyväksyä 2,5 kg/m 3. Raja-arvo perustuu kahdeksalla koekappaleella tehtyihin kokeisiin. Mittaustulosten perusteella tämä valinta nostaisi läpivientieristeen ulkopinnan lämpötilan hetkellisesti korkeintaan arvoon 170 C. Kirjallisuusselvitykseen perustuen puupohjaisten materiaalien syttyminen tässä lämpötilassa edellyttää pitkäaikaista altistusta. Kokeissa mitattujen lämpöpiikkien kesto oli lyhytaikainen, maksimissaan kaksi tuntia. Kivivilla voidaan hyväksyä paloluokkaan A1 vaihtoehtoisesti joko testaamalla tai ilman testausta. Tässä tutkimuksessa havaittiin, ettei testaus standardien EN ISO 1182 [8] ja EN ISO 1716 [9] mukaan riitä takaamaan eristeen paloturvallista toimintaa savupiipun läpivientieristeenä. Testaamatta A1-luokkaan
29 28 /(52) LÄHTEET A1:2013 Chimneys. Metal chimneys. Test methods. Brussels: European Committee for Standardization (CEN). 48 p. 2 EN :2004 Chimneys. Test methods for system chimneys. Part 1: General test methods. Brussels: European Committee for Standardization (CEN). 66 p. 3 Inha T., Leppänen P., Peltomäki M., Pentti M Metallisten kevythormien paloturvallisuus. Tutkimusselostus nro PALO s. 4 Leppänen P., Neri M., Mäkinen J. Heat release caused by the smouldering combustion of the binder of rockwool. Journal of structural mechanics. Vol. 48, No 1, 2015, pp EN :2009 Chimneys. Requirements for metal chimneys. Part 1: System chimney products. Brussels: European Committee for Standardization (CEN). 55 p. 6 EN 13162:2012+A1:2015 Thermal insulation products for buildings. Factory made mineral wool (MW) products. Specification. Brussels: European Committee for Standardization (CEN). 82 p. 7 EN A1:2009 Fire classification of construction products and building elements. Part 1: Classification using data from reaction to fire tests. Brussels: European Committee for Standardization (CEN). 91 p. 8 EN ISO 1182:2010 Reaction to fire tests for products. Non-combustibility test. Brussels: European Committee for Standardization (CEN). 32 p. 9 EN ISO 1716:2010 Reaction to fire tests for products. Determination of the gross heat of combustion (calorific value). Brussels: European Committee for Standardization (CEN). 26 p. 10 EN A1:2014 Reaction to fire tests for building products. Building products excluding floorings exposed to the thermal attack by a single burning item. Brussels: European Committee for Standardization (CEN). 99 p. 11 EN 14303:2015 Thermal insulation products for building equipment and industrial installations. Factory made mineral wool (MW) products. Specification. Brussels: European Committee for Standardization (CEN). 38 p. 12 EN 13820:2003 Thermal insulating materials for building applications. Determination of organic content. Brussels: European Committee for Standardization (CEN). 10 p. 13 EN 16733:2016 Reaction to fire tests for building products. Determination of a building product s propensity to undergo continuous smouldering. Brussels: European Committee for Standardization (CEN). 22 p. 14 Determination and assessment of the continuous glowing combustion behaviour of building products in the SBI test method. 2004, Institut für Brandtechnologie GmbH. 71 p. 15 pren Thermal insulation products for building equipment and industrial installations - Determination of soot fire resistance of thermal insulation products for the use in chimneys 16 CEN/TC 166 Document N 1365 (August 2012) 17 Vytenis Babrauskas, Pyrophoric Carbon and Long-term, Low-temperature Ignition of Wood. Saatavilla: https://www.doctorfire.com/low_temp_wood1.pdf
30 29 /(52) Liite 1: Lämmöntuottokokeiden lämpötilakuvaajat Liite 1 (1/12) Koekappale a1
31 30 /(52) Liite 1 (2/12) Koekappale a2
32 31 /(52) Liite 1 (3/12) Koekappale a3
33 32 /(52) Liite 1 (4/12) Koekappale a4
34 33 /(52) Liite 1 (5/12) Koekappale b1
35 34 /(52) Liite 1 (6/12) Koekappale b2
36 35 /(52) Liite 1 (7/12) Koekappale c1
37 36 /(52) Liite 1 (8/12) Koekappale c1 koe 2
38 37 /(52) Koekappale a1 (uunin lämpötila 300 C) Liite 1 (9/12)
39 38 /(52) Koekappale a2 (uunin lämpötila 300 C) Liite 1 (10/12)
40 39 /(52) Koekappale b1 (uunin lämpötila 300 C) Liite 1 (11/12)
41 40 /(52) Koekappale b2 (uunin lämpötila 300 C) Liite 1 (12/12)
42 41 /(52) Liite 2 (1/12) Liite 2: Ensimmäisen ja toisen lämmityskerran lämpötilat 40 mm etäisyydellä uunista Koekappale a1
43 42 /(52) Liite 2 (2/12) Koekappale a2
44 43 /(52) Liite 2 (3/12) Koekappale a3
45 44 /(52) Liite 2 (4/12) Koekappale a4
46 45 /(52) Liite 2 (5/12) Koekappale b1
47 46 /(52) Liite 2 (6/12) Koekappale b2
48 47 /(52) Liite 2 (7/12) Koekappale c1
49 48 /(52) Liite 2 (8/12) Koekappale c1 koe 2
50 49 /(52) Koekappale a1 (uunin lämpötila 300 C) Liite 2 (9/12)
51 50 /(52) Koekappale a2 (uunin lämpötila 300 C) Liite 2 (10/12)
52 51 /(52) Koekappale b1 (uunin lämpötila 300 C) Liite 2 (11/12)
53 52 /(52) Koekappale b2 (uunin lämpötila 300 C) Liite 2 (12/12)
Tiivistelmä POLYURETAANIERISTEISTEN SANDWICH-ELEMENTTIEN OSALLISTUMINEN PALOON Tuomas Paloposki ja Tuula Hakkarainen VTT Rakennus- ja yhdyskuntatekniikka Kivimiehentie 4, PL 1803, 02044 VTT VTT on toteuttanut